Diari Oficial de la Generalitat Valenciana


Sumari del DOGV 9305, del 24-03-2022 (2022/2090)

RESOLUCIÓ d'11 de febrer de 2022, del director general de Política Lingüística i Gestió del Multilingüisme, per la qual adjudica a Alicia Borrás Girbés una beca per a la realització de pràctiques professionals en promoció lingüística en les dependències de la Direcció General de Política Lingüística i Gestió del Multilingüisme.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9305

Data del DOGV
:   24-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2090


Data del document
:   11-02-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'11 de febrer de 2022, del director general de Política Lingüística i Gestió del Multilingüisme, per la qual adjudica a Alicia Borrás Girbés una beca per a la realització de pràctiques professionals en promoció lingüística en les dependències de la Direcció General de Política Lingüística i Gestió del Multilingüisme. [2022/2090]  
L'Ordre 87/2016, de 21 de desembre, de la Conselleria d'Educació, Investigació, Cultura i Esport, va aprovar les bases reguladores i el procediment general per a la concessió de beques per a fer pràctiques professionals en les dependències de la Direcció General de Política Lingüística i Gestió del Multilingüisme. La disposició final primera d'aquesta ordre autoritza la persona titular de l'òrgan directiu competent en matèria de política lingüística a dictar les instruccions, a interpretar i a adoptar les mesures que considere convenients per a l'aplicació de l'ordre, així com a resoldre la concessió i la denegació de beques i el reintegrament de quantitats percebudes indegudament, per delegació del titular de la conselleria amb competències en matèria de política lingüística.  
La Resolució de 27 de maig de 2021, de la Conselleria d'Educació, Cultura i Esport, convoca dotze beques per a la realització de pràctiques professionals en dependències de la Direcció General de Política Lingüística i Gestió del Multilingüisme (DOGV 9097, 01.06.2021).  
La Resolució de 17 de setembre de 2021, de la Conselleria d'Educació, Cultura i Esport, concedeix dotze beques per a la realització de pràctiques professionals en promoció lingüística i constitueix les borses de reserva que establia la convocatòria, per a les modalitats en què han quedat candidats sense beca (DOGV 9184, 29.09.2021).  
Amb data 25.01.2022, Maria Barber Vilaplana, que havia obtingut una beca de la modalitat G, comunicació audiovisual, comunica a la Direcció General que renuncia a la beca i que l'últim dia que realitza les pràctiques és el 26.01.2022. La Resolució de 2 de febrer de 2022, del director general de Política Lingüística i Gestió del Multilingüisme, accepta aquesta renúncia.  
Segons el que estableix la resolució de la convocatòria, atés que no hi ha cap persona de la modalitat G en la borsa, correspon substituir-la amb una beca de la modalitat C, traducció a l'anglés o de l'anglés. La primera persona en la borsa de reserva de la modalitat C és Alicia Borrás Girbés, que s'incorporarà el 14.02.2022.  
  
Per tant, d'acord amb el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Nomenar com a substituta Alicia Borrás Girbés, DNI \*\*\*0518\*\*, candidata de la borsa de reserva, amb efecte des del 14 de febrer de 2022 i amb les condicions que estableix la Resolució de 27 de maig de 2021.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Cultura i Esport, en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 11 de febrer de 2022.- El director general de Política Lingüística i Gestió del Multilingüisme: Rubén Trenzano Juan.